แรงขายบิ๊กแคป ฉุด SET ปิดลบ 4 จุด มูลค่าซื้อขาย 3.6 หมื่นลบ. เบาบางเกือบ 3 ปี
SET ปิดลบ 4 จุด รับแรงขายหุ้นบิ๊กแคป รวมถึงมูลค่าการซื้อขายเบาบางในรอบเกือบ 3 ปี จาก ณ วันที่ 30 ธ.ค.62 มูลค่าการซื้อขายอยู่ที่ 2.96 หมื่นล้านบาท ขณะที่แนวโน้มตลาดหุ้นไทยสัปดาห์หน้าคาดแกว่งไซด์เวย์ รอปัจจัยใหม่ พร้อมให้แนวต้าน 1,630-1,635 จุด แนวรับ 1,610-1,615 จุด
SET ปิดลบ 4 จุด รับแรงขายหุ้นบิ๊กแคป รวมถึงมูลค่าการซื้อขายเบาบางในรอบเกือบ 3 ปี จาก ณ วันที่ 30 ธ.ค.62 มูลค่าการซื้อขายอยู่ที่ 2.96 หมื่นล้านบาท ขณะที่แนวโน้มตลาดหุ้นไทยสัปดาห์หน้าคาดแกว่งไซด์เวย์ รอปัจจัยใหม่ พร้อมให้แนวต้าน 1,630-1,635 จุด แนวรับ 1,610-1,615 จุด
25 พ.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้ดัชนีซึมตัวลงและมูลค่าการซื้อขายเบาบางในรอบเกือบ 3 ปี จาก ณ วันที่ 30 ธ.ค.62 มูลค่าการซื้อขายอยู่ที่ 2.96 หมื่นล้านบาท  หลังสหรัฐฯ เข้าสู่ช่วงวันหยุด Thanksgiving ทำให้การซื้อขายวันนี้ไม่ค่อยคึกคัก ประกอบกับยังไร้ปัจจัยใหม่เข้ามาหนุน และไม่มีการประกาศข้อมูลเกี่ยวกับเศรษฐกิจทั้งในและต่างประเทศออกมา ส่วนตลาดหุ้นอื่นในภูมิภาคเอเชียวันนี้เคลื่อนไหวบวกและลบสลับกัน
สำหรับแนวโน้มตลาดหุ้นไทยในสัปดาห์หน้าคาดแกว่งไซด์เวย์ เพื่อรอปัจจัยใหม่ โดยในสัปดาห์หน้าติดตามการประกาศตัวเลขเศรษฐกิจต่างๆ ของต่างประเทศ รวมถึงการประชุมคณะกรรมการนโยบายการเงิน (กนง.) ในเรื่องของทิศทางดอกเบี้ยนโยบายไทยจะเป็นอย่างไร โดยให้แนวต้าน 1,630-1,635 จุด แนวรับ 1,610-1,1615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,281.03 ล้านบาท ปิดที่ 186.50 บาท ลดลง 3.50 บาท
PTT มูลค่าการซื้อขาย 1,211.32 ล้านบาท ปิดที่ 33.75 บาท ราคาไม่เปลี่ยนแปลง
AOT มูลค่าการซื้อขาย 1,115.13 ล้านบาท ปิดที่ 74.25 บาท ลดลง 0.25 บาท
HANA มูลค่าการซื้อขาย 996.45 ล้านบาท ปิดที่ 49.75 บาท ลดลง 1.00 บาท
POLY มูลค่าการซื้อขาย 837.77 ล้านบาท ปิดที่ 15.00 บาท เพิ่มขึ้น 0.10 บาท